Bago an Ika-2 Gerang Pangkinaban, siya sarong piloto sa mga pangkomersyong eroplano. Naglaog siya sa Armee de l'Air (Pwersang PangAyre kan Pransya) kan pumutok an gera, asin ta siya naglalayog sa mga misyon sagkod na magkaigwa nin armistice sa Alemanya. Nagsuratsurat man siya kan yaon sa Estados Unidos, dangan naisipan magbali sa Free French Forces. Siya basang nawara kan nagpapalayog sa ayre kan Mediterraneo sa pagbabatiaw kan pwersa kan Aleman, asin ini nangyari kan Hulyo 1944. Magkapira an mga hunahuna sa saiyang pagkawara'. Tibaad daa narata' an eroplano kan pwersa aleman, an  iba nagsasabi nagkaproblema an eroplano asin luminagpak sa dagat; asin may hunahuna pa ngane na tibaad daa naghugot siya.